“ELEKTRON HISOBLASh MAShINALARI UChUN YaRATILGAN DASTURLAR VA MA’LUMOTLAR BAZALARINING HUQUQIY HIMOYaSI TO‘G‘RISIDA”GI O‘ZBEKISTON RESPUBLIKASI QONUNINI AMALGA KIRITISh TARTIBI HAQIDA

O‘zbekiston Respublikasi Oliy Kengashi qaror qiladi:
 1. “Elektron hisoblash mashinalari uchun yaratilgan dasturlar va ma’lumotlar bazalarining huquqiy himoyasi to‘g‘risida”gi O‘zbekiston Respublikasi Qonuni matbuotda e’lon qilingan kundan e’tiboran amalga kiritilsin.
 2. “Elektron hisoblash mashinalari uchun yaratilgan dasturlar va ma’lumotlar bazalarining huquqiy himoyasi to‘g‘risida”gi O‘zbekiston Respublikasi Qonuni elektron hisoblash mashinalari uchun dasturlar va ma’lumotlar bazalari yaratish hamda ulardan foydalanish bilan bog‘liq bo‘lgan, mazkur Qonun amalga kiritilganidan keyin yuzaga kelgan munosabatlarga nisbatan tatbiq etiladi.
 3. Belgilab qo‘yilsinki, 1996-yil 1-yanvarga qadar O‘zbekiston Respublikasi hududida ushbu Qonun amalga kiritilishidan ilgari bosib chiqarilgan (e’lon qilingan) elektron hisoblash mashinalari uchun yaratilgan dasturlar va ma’lumotlar bazalaridan ilmiy-tadqiqot, o‘quv-ma’rifiy hamda shaxsiy maqsadlarda foyda (daromad) orttirmagan tarzda muallifning (huquqiy egasining) roziligisiz va unga haq to‘lamay fodalanishga yo‘l qo‘yiladi.
 4. O‘zbekiston Respublikasi Vazirlar Mahkamasi uch oy muddat ichida:
 O‘zbekiston Respublikasining qonunlarini “Elektron hisoblash mashinalari uchun yaratilgan dasturlar va ma’lumotlar bazalarining huquqiy himoyasi to‘g‘risida”gi Qonunga muvofiqlashtirish to‘g‘risidagi takliflarni O‘zbekiston Respublikasi Oliy Kengashiga kiritsin;
 Hukumatning qarorlarini “Elektron hisoblash mashinalari uchun yaratilgan dasturlar va ma’lumotlar bazalarining huquqiy himoyasi to‘g‘risida”gi Qonunga muvofiqlashtirsin, vazirlik, davlat qo‘mitalari va idoralar o‘zlarining mazkur Qonunga zid normativ hujjatlarini qayta ko‘rib chiqishlari va bekor qilishlarini ta’minlasin.